cyanic-selkie/wikianc huggingface dataset:
Rochford
Namnet kjem frå Rochefort, som er gammalengelsk for vadestaden til jakthundane. Elva som renn gjennom byen heiter no Roach. Opphavleg heitte han Walfleet, men det var ei utbreidd oppfatning at Rochford måtte tyde «vadestaden i Roch/Roach», og elva fekk dermed nytt namn på grunn av ein mistyding.
Herregarden Rochford Hall er i privat eige, og blir brukt som bustad. Familien eig òg golfbanen ved huset. Henrik IV gifta seg der i 1380, og i 1525 utnemnde Henrik VIII Thomas Boleyn til vicomte Rochford.
Det er jernbanesamband til Liverpool Street stasjon i London, og mange innbyggjarar pendlar til arbeid i hovudstaden.
Harwich
Posisjonen ved utløpa av elvane Stour og Orwell og det at Harwich er den einaste sikre hamna mellom Themsen og Humber tyder at han lenge har vore ein viktig stad for sjøfarande, både sivile og militære. Byen vart sterkt befesta, med fort og batteri. Royal Navy har ikkje lenger nokon base i Harwich.
Blant kjende personar med tilknyting til Harwich finn ein Samuel Pepys som var parlamentsmedlem for byen, og Christopher Jones som åtte ein fjerdedel av skipet «Mayflower»; Harwich var heimehamna til det kjende skipet.
Det er regelmessige ferjer frå Parkeston, som eigenleg er ein landsby rett utanfor Harwich, til Hoek van Holland i Nederland og til Esbjerg i Danmark. Det er per 2006 planar om ei ny containerhamn i Bathside Bay.
Mary Decker
Mary Teresa Decker er ein USA-amerikansk tidlegare friidrettsutøvar som vart verdsmeister både på 1500 meter og 3 000 meter under friidretts-VM 1983 i Helsinki.
Harwich
I tillegg til at Parkeston hengjer saman med Harwich har byen òg vakse saman med Dovercourt, og ein refererer ofte kollektivt til dei som Harwich.
Electric Palace Cinema er ein av dei eldste kinoane som er bygd spesielt for formålet. Det originale prosjektorrommet og den ornamentale fasaden er verna.
Mary Decker
Aktiv
Gjennom 1982-sesongen sette Decker seks verdsrekordar på ulike løpsdistansar, frå ei engelsk mil opp til 10 000 meter. I juli 1983, under eit stemne i Stockholm, sette ho USA-rekord på 1500 meter med tida 3.57,1, ein rekord som stod i 32 år. Ved den fyrste verdsmeisterskapen i friidrett, i Helsinki i august 1983, vann Decker gullmedaljen på 3 000 meter, etter å ha slått vesttyske Brigitte Kraus og sovjetiske Tatjana Kazankina, dei to andre medaljevinnarane, med eit halvt sekund. Fire dagar seinare tok Decker VM-gull nummer to, då ho heilt på slutten av oppløpssida på 1500-meteren passerte leiande Samira Zajtseva, som stivna og fall over målstreken.
Doping
I 1996 vart Decker i ein test avslørt med for høgt nivå av testosteron og der etter utestengd i to år.
Crosscut Peak
Crosscut Peak er eit fjell, 3120 moh, like nord for Joice Icefall i Millen Range. Det fekk dette namnet av den sørlege gruppa frå New Zealand Federated Mountain Clubs Antarctic Expedition (NZFMCAE), 1962–63. på grnn av den taggete nordryggen.
Gengenbach
Gengenbach er ein by og ein kommune med kringom 11 000 ibuarar vest i forbundslandet Baden-Württemberg i Tyskland. Kommunen høyrer til Ortenaukreis og er 61,9 km² vid. Gengenbach ligg i nedre del av Kinzigtal i Schwarzwald, få kilometer søraust om Offenburg.
Vindyrking er ei viktig næring i kommunen.
In Your Wildest Dreams
«In Your Wildest Dreams» er ein duett mellom Tina Turner og Barry White frå 1996. Songen vart gjeven ut på albumet Wildest Dreams. Singelen fekk størst suksess i Austerrike, der han nådde andreplassen på singellista. Den originale europeiske utgåva av albumet hadde ein annan versjon med talt vokal frå skodespelaren Antonio Banderas, medan singelversjonen og den amerikanske utgåva av albumet Wildest Dreams var ei nyinnspeling med White. «In Your Wildest Dreams» kom ut på singel i desember 1996 og var den sjuande og siste singelen frå albumet, og han kom ut i mange forskjellige format og versjonar. Promo 12"-singelen inneheld remiksar av mellom andre Deep Dish og Pink Noise. Somme europeiske CD-singlar inneheld òg to konsertopptak frå Wildest Dreams-turneen, «Missing You» og «GoldenEye».
Versjonen av «In Your Wildest Dreams» med Antonio Banderas vart gjeven ut på samleplata All the Best i 2004.
Musikkvideo
Den amerikanske musikkvideoen vart skapt av Aardman Animation Studio, og syner leirfigurar av Turner og White i komiske situasjon, i tillegg til Antonio Banderas og Wallace and Gromit.
Nettverkstilslutta datalager
Nettverkstilslutta datalager, ofte kalla «Network-attached storage» (NAS), er eit datalager tilknytt eit lokalnett, nytta for sikkerheitskopiering, eller som ei sentral tenarmaskin. Slike einingar har som oftast eit redundant datalager, i form av RAID, og kan lagra sikkerheitskopiar for ei eller fleire maskinar.
Rheinau i Baden-Württemberg
Rheinau er ein by og ein kommune med over 11 000 ibuarar vest i forbundslandet Baden-Württemberg i Tyskland. Kommunen høyrer til Ortenaukreis og er 73,5 km² vid.
Verkhnjaja Tura
Verkhnjaja Tura (russisk Ве́рхняя Тура) er ein by i Sverdlovsk oblast i Russland med om lag 11 000 innbyggjarar. Byen ligg i det øvre løpet til elva Tura, 187 km nord for Jekaterinburg.
Rheinau i Baden-Württemberg
Rheinau ligg langs austsida av Rhinen, som her er grenseelv mot Frankrike.
Verkhnjaja Tura
Byen vart grunnlagt i 1737 og fekk bystatus i 1941.
Full Tilt Boogie Band
Full Tilt Boogie Band var ei kanadisk rockegruppe knytt til Janis Joplin ved slutten av karrieren hennar. Gruppa blei opphavleg skipa som Full Tillt Boogie Band med eit ordspel på namnet til frontfiguren John Till. Medlemmene i gruppa var gitaristen John Till, pianisten Richard Bell, bassisten Brad Campbell, trommisen Clark Pierson og organisten Ken Pearson.
Både Till og andre musikarar frå denne gruppa hadde arbeidd med Janis Joplin i gruppa Kozmic Blues Band. Medan Joplin mislikte nokre av musikarane i Kozmic, samarbeidde ho godt med Till. Ho blei einig med han om å synga med heile Full Tillt, som då endra namn til Full Tilt Boogie Band. Joplin tok ei meir aktiv rolle i danninga av denne gruppa, og skal ha sagt: «Full Tilt Boogie Band er mi gruppe. Endeleg er det mi gruppe!»
Janis Joplin og Full Tilt spelte saman for første gong den 4. april 1970 ved Fillmore West-studioa i San Francisco. Dei la ut på turné i USA og Canada i mai 1970. Frå 28. juni til 4. juli spelte dei på den kanadiske Festival Express-turneen saman med grupper som Grateful Dead, Delaney and Bonnie, Rick Danko og The Band, Eric Andersen og Ian & Sylvia. Dei hadde konsertar i Toronto, Winnipeg og Calgary.
Den siste framsyninga til gruppa fann stad 12. august 1970 på Harvard Stadium i Boston i Massachusetts. Gruppa hadde fått utstyret sitt stole der og spelte med erstatningsforsterkarar, men fekk likevel god kritikk på framsida av Harvard Crimson.
I september 1970 byrja Full Tilt og Joplin å spela inn eit nytt album i Los Angeles med produsenten Paul A. Rothchild. 4. oktober døydde Joplin av ein overdose. Sjølv om innspelinga ikkje var ferdig, var det nok brukbart materiale til å kunna gje ut hennar siste album, Pearl.
Jonas Knudsen Moe
Jonas Knudsen Moe Linvaag var ein norsk gardbrukar, underoffiser og stortingsrepresentant i éin periode. Han verva seg som soldat og var i Den Kongelige Livgarde til Fods i København frå 1778 til 1795.
Da det skulle velgast utsendingar til Eidsvoll i 1814 var han valmann. Moe var 2. representant frå Romsdals amt til stortinget i 1815. Han var også 1. suppleant til stortinget i 1814.
Puritanisme
Puritanisme (av latin puritas, 'rein') er ein retning innan protestantismen som oppstod i England på 1500-talet. Omgrepet «puritanar» var opphavleg eit skjellsord for personar som gjerne kalla seg sjølv «dei gudelege». Det å vera «puritansk» kan lausare tyda å vera streng eller nøysom, og kan samanliknast med pietisme.
Tilhengjarar av retningen ønskte å reinska den engelske anglikanske statskyrkja for alle katolske restar, men møtte kraftig motstand. Mange puritanarar drog ut av landet, anten til Europa eller Amerika, der dei grunnla koloniar i New England. Utlegd og misjon førte også til at retningen spreidde seg til Nederland, Irland og Wales. I 1640-åra fekk puritanarane leia av Oliver Cromwell politisk makt i Det lange parlamentet og vann seinare Den engelske borgarkrigen, som enda med avsetjinga og avrettinga av den engelske kongen. Puritanarane mista makta att då kongedømet blei gjeninnført i 1660, og blei igjen forfølgde fram til toleranseloven av 1689.
Puritanarane la vekt på ei streng tolking av Bibelen, både det gamle og det nye testamentet. Dei la vekt på å følgja Guds lov, og såg mellom anna på søndagen som ein sabbat der både arbeid og moro skulle opphøyra.
Nokre kjende puritanarar var Henry Barrowe, William Bradshaw, Anne Bradstreet, Robert Browne, Thomas Cartwright, John Eliot, Thomas Hooker, Cotton Mather, Increase Mather, Thomas Shepard og John Winthrop.
Distriktet Devoll
Distriktet Devoll (albansk: Rrethi i Devollit) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Korçë. Hovudstaden i distriktet var Bilisht.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Fylkesveg 329 i Rogaland
Fylkesveg 329 i Rogaland går mellom Soma og Bærheim i Sandnes kommune. Vegen er 1,1 km lang.
Linux Mint
Linux Mint er eit operativsystem for datamaskinar basert på Linux-distribusjonen Ubuntu. Linux Mint legg til mange funksjonar som Ubuntu ikkje har som å ha ein meir fullstendig standard som inkluderer proprietær programvare, mellom anna Java og Adobe Flash nettlesar-tillegget, som ikkje er standard i dei fleste Linux-distribusjonane. På grunn av problem i høve til lisensar er proprietære drivarar for maskinvare som trådlaus-kort ikkje med som standard, men dei kan ein installera gratis etter installeringa.
Linux Mint introduserte den første utgåva si, «Ada», i 2006. Den seinaste og 14. utgåva er «Nadia». Namna på utgåvene er i alfabetisk rekkefølge (1 er Ada, 2 er Barbara, 3 er Cassandra, osb.)
Historikk
Linux Mint byrja i 2006 med ei betautgåve som heitte 1.0 «Ada». Prosjektet var lite kjent på den tida og versjonen hadde aldri ei stabil utgåve. Då 2,0 «Barbara» blei utgjeven nokre månadar seinare blei mange i Linux-samfunnet merksame på distribusjonen og det byrja å få tilhengarar. Med tilbakemeldinga frå det nye samfunnet gav distribusjonen ut ei rask rekke utgåver mellom 2006 og 2008. Fem versjonar kom som følgjer: 2,1 «Bea», 2,2 «Bianca», 3,0 «Cassandra», 3,1 «Celena» og 4,0 «Daryna».
Versjon 2,0 «Barbara» var basert på Ubuntu 6,10, med pakkekjeldene deira og med dei som kodebase. Derfrå følgde Linux Mint sin eigen kodebase kor dei bygde kvar utgåve på den før, men heldt fram med å bruka seinaste Ubuntu-utgåve for pakkekjelder. Sånn sett skilde utgåva seg aldri. Dette gjorde at basen mellom dei to systema nesten var identiske og det garanterte at dei to systema var heilt kompatible med einannan.
I 2008, byrja Linux Mint å bruke same utgjevingssykluss som Ubuntu og slutta med delversjonar før dei gav ut versjon 5 «Elyssa». Same året, for å gjere dei to systema meir kompatible med einannan, valde Linux Mint å slutta med å bruka kodebasen og endra måten dei bygga utgåvene Frå og med versjon 6 «Felicia» var kvar utgåve heilt basert på siste Ubuntu-utgåve, bygga rett frå ho og gitt ut omtrent ein månad etter den tilsvarande Ubuntu-utgåva (dvs. stort sett mai og november).
I 2010 gav Linux Mint ut Linux Mint Debian Edition. I motsetjing til dei andre Ubuntu-baserte utgåvene var dette direkte basert på Debian og er verken bunden til Ubuntu-pakkar eller utgjevingssyklusen deira.
Utgjevnadar
Det er to Linux Mint-utgjevingar i året. Kvar utgjeving får eit versjontal og eit kodenamn, med eit jentenamn som byrjar med bokstaven som tilsvarar versjontalet i alfabetet og sluttar med «a» (f.eks., «Elyssa» for versjon 5, «Felicia» for versjon 6).
Linux Mint fortel ikkje om konkrete utgjevingsdatoar. Utgjevnadar blir varsla «når dei er klare», dei kan koma tidleg eller seint viss kritiske feil blir funne. Utgjevingar er planlagde å vere klare kring ein månad etter Ubuntu-utgjevingar. Noverande store utgåve er Linux Mint 14 «Nadia», som blei gitt ut 20. november 2012.
Funksjonar
Linux Mint brukar stort sett fri programvare med open kjeldekode, med unntak av noka proprietær programvare som tilleggsmodular og kodeksar som gir Adobe Flash-, Java-, MP3-, og DV-avspeling. Det at Linux Mint har med proprietær programvare er uvanleg, dei fleste Linux-distribusjonane har ikkje proprietær programvare som standard, då eit vanleg mål for Linux-distribusjonar er å berre ha fri programvare med open kjeldekode.
Linux Mint har mykje programvare installert på førehand, mellom anna LibreOffice, Firefox, Thunderbird, XChat, Pidgin, Transmission og GNU biletbehandlingsprogram. Anna programvare som ikkje er installert som standard kan lastast ned frå pakkehandsamaren. Linux Mint lét netverksportar vera lukka med brannmuren sin, som let deg velja kva port du vil bruka. Standardskrivebordsmiljøa i Linux Mint, MATE og Cinnamon, støttar mange språk.
Linux Mint er tilboden med fleire skrivebordsmiljø å velja mellom, mellom anna Cinnamon, MATE, KDE Plasma-skrivebordet og Xfce. Andre skrivebordmiljø kan installerast med APT.
Installasjon
Vanlegvis blir Linux Mint installert med LiveDistroen. Linux Mint-systemet kan køyrast rett frå kompaktplata (men med eit stort prestasjonstap), for å la ein brukar «prøvekøyra» operativsystemet for kompatibilitet med maskinutstyret og drivarar. Kompaktplata har òg Ubiquity-installatøren, som kan rettleia brukaren gjennom å installera systemet permanent.
Hovudutgåva Linux Mint er tilboden i 32-bit og 64-bit. Kompaktplatebilete for å installera kan lastast ned gratis, eller installasjonplater kjøpt av tredjepartsselgarar. Linux Mint kan òg køyra frå ein minnepinne, med valet om å lagra innstillingar til minnepinnen. Dette tillét ein berbar installasjon som kan køyra på alle PDar som kan starta opp frå ein minnepinne. USB-lagar-programmet er tilbode for å installera Linux Mint (Ubuntu, not LMDE) på ein minnepinne.
Eit Microsoft Windows migreringsverktøy, Migration Assistant, kan brukast for å importera bokmerke, skrivebordsbakgrunn, og ymse innstillingar frå ein eksisterande Windows-installasjon til ei ny Linux Mint-installasjon.
Windows-installasjonsprogrammet «Mint4Win» kjem med LiveDistroen og lét ein installera Linux Mint inni Microsoft Windows, som Wubi-instalasjonsprogrammet for Ubuntu. Operativsystemet kan så slettast på same måte som anna Windows-programvare med Kontrollpanelet for Windows. Denne måten krev ingen partisjonering av harddisken. Han er berre nyttig for Windows-brukarar, han er ikkje meint for permanente installasjonar då han har litt prestasjonssvikt.
Installeringa støttar ikkje LVM eller disk-kryptering.
UTF-8 er standardteiknkodinga og støttar mange ikkje-romanske skriftspråk.
Utgåver
Linux Mint har fleire versjonar som er basert på Ubuntu, med fleire skrivebordmiljø tilgjengelege. Linux Mint har òg ein versjon basert på Debian.
Hovudutgåva
Frå og med versjon 13, gir Linux Mint brukarane valet mellom Cinnamon ogMATE som standardmiljøet i hovudutgåva, basert påUbuntu. Linux Mint utviklar òg utgåver med KDE-Plasmaskrivebordet og Xfce-skrivebordsmiljøet som standard.
OEM
Distribusjonen har òg ein OEM-versjon som er retta måt distributørar.
Ingen kodeksar
Distribusjonen har ein «kodeksfri» versjon, tidlegare kjend som den «universelle utgåva » for blad, selskap og distributørar i SS, Japan og land kor det er lov å ta patent på programvare og å fordela lukka teknologi kan krevja at ein skaffar seg ein tredjepartslisens. Multimediakodeksar kan installerast når som helst frå velkomstskjermen.
Linux Mint Debian Edition
<!-- ! colspan="2" |Cinnamon ! colspan="2" |MATE ! colspan="2" |KDE Plasmaskrivebord ! colspan="2" |Xfce ! colspan="2" |GNOME ! colspan="2" |LXDE ! colspan="2" |Fluxbox !32-bit !64-bit !32-bit !64-bit !32-bit !64-bit !32-bit !64-bit !32-bit !64-bit !32-bit !64-bit !32-bit !64-bit ! Linux Mint 14 (Nadia) ! Linux Mint Debian Edition (LMDE) ! Windows Installer ->
Systemkrav
Linux Mint 14 «Nadia» ha følgande systemkrav: ! Minstekrav ! Tilråda !Prosessor (x86) !Minne !Harddisk (ledig plass) !Skjermoppløysing
Både Intel x86- og AMD64-arkitekturar er støtta. Viss ein ønskar visuelle effektar er ei støtta GPU naudsynt.
Utvikling
Enkeltbrukarar og selskap som brukar operativsystemet fungerer som donorar, sponsorar og partnarar for distribusjonen. Linux Mint er avhengige av tilbakemeldingar frå brukarane for å ta val og orientera utviklinga si. Den offisielle bloggen har ofte diskusjonar kor brukarane blir bedne om å røysta meiningane sine om dei nyaste effektane eller val for framtidige utgivelsar. Idear kan sendast inn, kommenterast og vurderast av brukarar gjennom samfunnsstaden til Linux Mint.
Linux Mint-samfunnet brukar Launchpad for å setta om operativsystemet og å rapportera feil.
Mesteparten av den ytre utviklinga blir gjordt i Python og organisert på nettet i GitHub.com, som gjer det lett for utviklarar å koma med oppdateringar, legga til ekstra funksjonar eller til og med for å dela underprosjekt frå Linux Mint (for eksempel blei Linux Mint-menyen overført til Fedora). Med kvar utgåve kjem det funksjonar som er utvikla av samfunnet. For eksempel er mulegheita for å endra menyinnlegg i Linux Mint 9 in effekt som kom frå ein Linux Mint-brukar.
Medlemma i utviklarlaget er spreidde over heile verda, og dei kommuniserer med private forum, epostar og IRC.
Linux Mint-meldingar blir spora av distribusjonen og diskutert av utviklarlaget og brukarsamfunnet.
Pakkeklasifisering
Linux Mint deler programvarekjeldene dets i fire komponent for å syna ulikskapar i naturen og kjelda deira.
I tillegg er det eit «backport»-komponent i Linux Mint-kjeldene. Denne delen er for å overføra nyare programvare til eldre utgåver utan å påverke dei andre komponenta. Han er ikkje på til vanleg.
Mottaking
Frå 2012 er sida til Linux Mint på DistroWatch den mest besøkte sida mellom Linux-distribusjonane der, med meir enn Ubuntu.
Verkhnij Tagil
Verkhnij Tagil (russisk Ве́рхний Таги́л) er ein by i Sverdlovsk oblast i Russland med om lag 12 000 innbyggjarar. Byen ligg ved elva Tagil, rundt 75 km nordvest for Jekaterinburg.
Byen vart grunnlagd i 1716 og fekk bystatus i 1966.
Odbert Island
Odbert Island er ei klipperik øy i Antarktis mellom Ardery Island og Robinson Ridge i Windmill Islands. Ho vart først kartlagd frå flyfoto teken av US Navy Operasjon Highjump og Operasjon Windmill i 1947 og 1948. Ho vart namngjeven av US-ACAN etter løytnant Jack A. Odbert i US Navy aerologisk offiser under Operasjon Windmill som oppretta astronomiske kontrollstasjonar i området i januar 1948.
Haunn Bluff
Haunn Bluff er ein bratt steinsreknt på aust på sørsida av øya. Han vart namngjeven av US-ACAN etter Marvin G. Haunn, meteorolog ved Wilkes Station i 1962.
Swan Point
Swan Point er det vestlegaste neset på øya. Det vart namngjeve av US-ACAN etter piloten John R. Swan i US Navy ved Wilkes Station i 1958.
Filmen Vuk
Vuk er ein ungarsk animasjonsfilm frå 1981 produsert av Pannonia Filmstudio. Filmen er basert på boka Vuk av István Fekete, og handlar om revungen Vuk.
Bjørnen sover av Åge Aleksandersen
«Bjørnen sover» var eit av bidraga i Melodi Grand Prix 1980, den norske uttakinga til Eurovision Song Contest 1980 i Haag i Nederland. Melodi og tekst vart skriven av Åge Aleksandersen.
Sangen vart framført på norsk av Åge Aleksandersen og Sambandet. Han fekk i fyrste avrøysting 61 poeng. Det fekk òg «Sámiid ædnan». I omrøystinga fekk «Bjørnen sover» 4 poeng. Juryen gav 5 poeng til «Sámiid ædnan».
Glenn Hoddle
Glenn Hoddle er ein tidlegare engelsk fotballspelar frå Middlesex. Han spelte 53 landskampar for England og skåra åtte gonger. Han spelte for Tottenham, Monaco, Swindon og Chelsea. På klubbnivå vann han FA-cupen i 1981 og 1982 og UEFA-cupen i 1984 med Tottenham og han vann seriemeisterskap med Monaco i 1988. Han spelte for England i VM i 1982 og 1986 og EM i 1988. Han trente seinare klubbar som Tottenham, Southampton, Chelsea, Swindon og Wolverhampton.
Bugården kyrkje
Bugården kyrkje er ei arbeidskyrkje frå 1980 i Sandefjord kommune i Vestfold og Telemark.
Kyrkja har 350 plassar i sjølve kyrkjesalen. Dette kan utvidast til 650. Hans Gerhard Sørensen har laga glasmåleri i korveggen, og Thorbjørn Danielsen har laga eit krusifiks av gamle orgelpiper.
Det er ikkje kyrkjegard på staden.
Lisa av Trond Granlund
«Lisa» var eit av bidraga i Melodi Grand Prix 1982, den norske uttakinga til Eurovision Song Contest 1982 i Harrogate i Storbritannia. Melodien vart skriven av Kristian Lindeman og teksten vart skriven av Philip A. Kruse.
Songen vart framført på norsk av Trond Granlund, og enda på ein femteplass med 67 poeng.
Mount Crowder
Mount Crowder er eit markant fjell, 2485 moh, 6 nautiske mil nordaust for Mount Tararua i Monteath Hills i Victory Mountains. Det vart kartlagd av US Geological Survey frå landmålingar og frå flyfoto tekne av U.S. Navy, 1960–64, og vart namngjeve av Advisory Committee on Antarctic Names etter Dwight F. Crowder, ein geolog ved Hallett-stasjonen sommaren 1964–65.
Yueyang
Byprefekturet Yueyang omfattar tre distrikt (区 qū), to byfylke (市 shì) og fem fylke (县 xiàn).
Samferdsle
Snøggtoget mellom Wuhan og Guangzhou går gjennom området. Også Jingguangbana, som er den eldre toglinja mellom Beijing i nord og Guangzhou i sør, har stoppestad her. Denne sterkt trafikkerte jernbanelinja er også innom mellom andre Shijiazhuang, Handan, Zhengzhou, Wuhan, Changsha og Shaoguan.
Feltleirar i Antarktis
Mange forskingsstasjonar i Antarktis gjev støtte til feltleirar som i hovudsakleg vert nytta om sommaren. Somme feltleirar består av permanente strukturar, medan andre berre består av teltleirar. Feltleirane vert nytta for mykje forskjellig, som logistikk (Sky Blu) til forskign (WAIS Divide Field Camp).
Mount Crummer
Mount Crummer er eit massivt fjell av brun granitt, 895 moh, like sør for Backstairs Passage-breen på kysten av Victoria Land. Det vart først kartlagd og vart namngjeve av Nimrod-ekspedisjonen,1907–09, under Ernest Shackleton.
Vuk
Vuk er ei barnebok av den ungarske forfattaren István Fekete. Ho kom ut i 1965 og fortel historia om raudreven Vuk som blei oppdregen av onkelen sin etter at familien hans blei drepen av jegerar.
Boka danna grunnlaget for den ungarske familiefilmen Vuk frå 1981.
Tukanskjeggfuglar
Tukanskjeggfuglar er to artar store skjeggfuglar i den biologiske slekta Semnornis som lever i den neotropiske regionen. Slekta er no rekna som ein distinkt familie Semnornithidae i ordenen spettefuglar.
Utbreiing og habitat
Klonebbskjeggfugl er avgrensa til dei fuktige skogane i høglandet i Costa Rica og Panama. Arten tukanskjeggfugl er funnen i same type habitat i dei vestlege alpine skogane i Ecuador og Colombia. I tillegg til urskog kan dei okkupere skogkantar og skog i gjenvekst. Ingen av artane er trekkfuglar, og ungar synest ikkje å spreie seg langt etter at dei er flygedyktige, unge tukanskjeggfuglar berre ein halv kilometer frå hekkestaden.
Skildring
Semnornis-skjeggfuglar er ganske store skjeggfuglar, mellom 18 og 21 centimeter. Arten tukanskjeggfugl er større enn klonebbskjeggfugl og betydeleg tyngre. Begge har store, hovne nebb og manglar tydeleg kjønnsdimorfisme i fjørdrakta. Fjørdrakta av klonebbskjeggfugl er orangebrun, arten tukanskjeggfugl er meir karakteristisk mønstra med svart, raudt, grått og gullfarge.
Åtferd
Tukanskjeggfuglar er mykje sosiale, og kan sjåast anten i små grupper på opp til fem eller seks individ, eller aleine. Dei er aktive om dagen frå tidleg morgon. Klonebbskjeggfugl søv på felles kvileplassar om natta når det ikkje er hekkesesong. Så mange som 19 fuglar kan kvile saman i eit hol, anten eit modifisert reir eller eit forlate reir av ein hakkespett. Gjennom hekkesesongen kviler paret i eige reir.
Dietten av desse to artane er sett saman av frukt og insekt. Samansettinga er meir lik tukanar enn andre skjeggfuglar og er dominert av frukt. I ei undersøking hos begge artane fann ein ikkje anna enn frukt i magen hos alle kontrollerte individ. Dei kan ete frukta heile, halde frukta med ein fot, bryte ho opp og ete, eller knuse frukta og ete. Insekt er meir vanleg i kosten for ungar, ca. 40% av maten brakt til reir av arten tukanskjeggfugl er insekt. Tukanskjeggfuglar kan òg mate ungane sine med små mengder av virveldyr. Dei har òg vorte registrert blomar i føda.
Begge artar av tukanskjeggfuglar er monogame hekkarar. Klonebbskjeggfugl forsvarer hekketerritoriet mot alle andre av same arten. Arten tukanskjeggfugl, derimot har territorium, men hjelparar kan vere med å syte for ungane i samarbeidande hekking.
Taksonomi
Semnornis var tidlegare ofte med i ein parafyletisk familie Capitonidae av alle verdas skjeggfuglar, men nyleg vanlegvis rekna som sin eigen familie Semnornithidae.
Artslista
Slekt Semnornis
Telemóveis
«Telemóveis» (norsk 'mobiltelefonar') er ein song frå 2019 som vert framført av den portugisiske songaren og låtskrivaren Conan Osirís. «Telemóveis» vann den portugisiske songtevlinga Festival da Canção 2019 og var det portugisiske bidraget til Eurovision Song Contest 2019 i Tel Aviv i Israel. Songen er komponert og skriven av Osirís sjølv.
Om songen
«Telemóveis» var ein av 16 songar som vart plukka ut av kringkastaren RTP til songtevlinga Festival da Canção 2019, den portugisiske uttakinga til Eurovision Song Contest 2019. Songen er skriven og produsert av Conan Osíris og vann den portugisiske finalen 2. mars, etter å ha vore favoritten både hos juryane og i telefonavrøystinga.
«Telemóveis» er ein worldbeat-song som blandar pop og rock med tradisjonelle portugisiske musikksjangrar. Den spanske avisa 20 minutos kalla songen ein «miks av elektroniske rytmar med meir orientalske lydar». Francisco Chacón i den spanske avisa ABC meinte songen hadde «arabiske element», medan avisa El Confidencial skildra songen som ein «blanding av arabiske element med techno og afrikanske rytmar».
Eurovision Song Contest
I januar 2019 vart Portugal trekt ut til å delta i den fyrste semifinalen av Eurovision Song Contest. Semifinalen vart arrangert i Expo Tel Aviv i Israel tysdag 14. mai, og Portugal hadde startnummer 15. «Telemóveis» enda på 15. plass i semifinalen og kvalifiserte seg dimed ikkje til finalen laurdag 18. mai.
Tilbury
Tilbury er ein hamneby ved nordbreidda av Themsen i Essex i England. Han ligg ved ein stad der elva brått blir snevra inn til omkring 740 meters breidde. Byen har ei djupvasshamn som er ei av dei tre største hamnene i Storbritannia. Tidlegare var ferja mellom Tilbury og Gravesend på den andre sida av elva ein viktig krysningsmåte.
På grunn av den strategiske tydinga til byen vart det reist fleire fort der, som utgjorde ein viktig del av forsvaret av London. Det eldste vart bygd i 1539 av Henrik VIII. Elizabeth I plasserte hovudstyrken sin der, noko som var ein strategisk blunder; den beste landgangsstaden for Den spanske armadaen var i Kent, og dei engelske styrkane ville ikkje ha klart å krysse elva i tide til å hindre dei i å ta London dersom armadaen hadde nådd fram.
Maria Rosetti
Maria Rosetti (fødd Marie Grant; 1819 – 25. februar 1893) var ein valakisk og rumensk politisk aktivist, journalist, essayskrivar, filantrop og sosietetskvinne som opphavleg var frå Guernsey. Ho var syster av den britiske diplomaten Effingham Grant og gift med den radikale rumenske leiaren C.A. Rosetti, og hadde ei aktiv rolle i den valakiske revolusjonen i 1848. Ho hadde også langvarige vennskap med målaren Constantin Daniel Rosenthal og med Pia Brătianu, kona til den nasjonal-liberale politikaren Ion Brătianu. Ekteparet Rosetti hadde åtte barn: Mircea, Ion, Vintilă (journalist og forfattar), Horia, Elena-Maria, Toni, Floricel og Libertatea Sophia, som alle markerte seg med politiske aktivitetar.
Liv
Rosetti var dotter av kaptein Edward Grant, ein skipseigar på Guernsey, og kona hans Marie Le Lacheur, som var frå Guernsey. Familien tilhøyrde den anglikanske engelske kyrkja. Familien Grant slo seg seinare ned i Plymouth. Dei hevda at dei stamma frå den skotske klanen Grant frå Cannon, men dette er uvisst.
I 1837 blei den yngre broren hennar, Effingham, sekretær for Robert Gilmour Colquhoun, den britiske konsulen i Valakia. Ei kort tid seinare drog også Mary til Bucuresti, der ho arbeidde som privatlærar. Her blei ho kjend med den framtidige ektemannen C.A. Rosetti, ein nær venn av Effingham Grant som tilhøyrde bojarfamlien Rosetti. Han blei forelska i henne, og dei blei etterkvart gifte. Mary Grant var tilsett av familien til oberst Ioan Odobescu i den valakiske militsen, og underviste barna hans, som mellom omfatta den komande forfattaren og politikaren Alexandru. På denne tida budde ho i området kring Curtea Veche i Bucuresti.
Grant gifta seg C.A. Rosetti i huset til familien sin i Plymouth, med ei an anglikansk gudsteneste 31. august 1847. Dei gifta seg seinare opp att i Vien i ein ortodoks seremoni. Ved sistnemnde var Rosetti sine samarbeidspartnarar, Ştefan og Alexandru Golescu, til stades som fadrar for paret.
Under revolusjonen i 1848 spelte mannen hennar ei leiande rolle i å samla innbyggjarane i Bucuresti kring den radikale saka, og sat i den provisoriske regjeringa. Då osmanske styrkar gjekk inn i landet, slo ned opprøret og arresterte leiarane, blei han teken i osmansk fangenskap og frakta i lag med andre leiande deltakarar med lekter frå Giurgiu, på veg til den austerriksk-styrte Sviniţa, nær Donau-hamnebyen Orschowa. Saman med den jødiske Constantin Daniel Rosenthal følgde Maria etter skipa på land. Då ho kom fram til Sviniţa påpeikte ho for dei lokale leiarane at osmanarane hadde forlate jurisdiksjonen sin, og overtalte ordføraren i Sviniţa til å avvæpna vaktene, som igjen tillet fangane å flykta. Ekteparet Rosetti drog så til Frankrike. Rolla ho spelte i den siste delen av av revolusjonen blei omtalt av den franske historikaren Jules Michelet i essayet Madame Rosetti frå 1851. Ho blei også æra av ektemannen, som samanlikna henne med Anita, den brasilianske kona til den italienske opprørsleiaren Giuseppe Garibaldi.
Rundt 1850 fullførte Rosenthal eit av dei best omtykte måleria sine, România revoluţionară (‘Revolusjonære Romania’). Ei personleggjering av landet viser ei kvinne i rumensk folkedrakt i ei avbilding av Maria Rosetti. Kunstnaren døydde i juli 1851, etter eit forsøk på å kryssa grensa til Valakia der han blei stoppa av austerrikske styresmakter og torturert til døde i Budapest. I 1878 skreiv Maria Rosetti ein tekst i bladet sitt Mama şi Copilul (‘Mor og barn’) der ho prisa den døde vennen sin: «[Rosenthal var] ein av dei beste og dei mest lojale menneska Gud skapte i sitt bilde. Han døydde for Romania, for fridommane til det; han døydde for rumenske venner. [...] Denne vennen, denne sonen, denne martyren for Romania er ein israelitt. Namnet hans var Daniel Rosenthal.»
I 1850-åra, før og etter Paris-kongressen i 1856, kunne familien venda tilbake til Donau-fyrstedøma (Moldavia og Valakia). Maria Rosetti og mannen la energien sin i å støtta nasjonalpartiet, Partida Naţională, som arbeidde for at Vallakia skulle gå i union med Moldavia (noko som fann stad i 1859 då Alexandru Ioan Cuza blei vald til prins av Vallakia, og deretter domnitor for begge statane). Ho samarbeidde med C.A. Rosetti om talrike utgjevingar, mellom anna avisa Românul, før ho byrja gje ut sitt eige vekeblad, Mama şi Copilul. Dette gav hovudsakleg råd om opplæring av unge barn, og kom ut mellom 1865 og 1866. Slike aktivitetar gjev Rosetti ein mogleg status som den fyrste kvinnelege journalisten i Romania, før Maria Flechtenmacher.
Seinare var Maria Rosetti med på å skipa velgjerdstilstellingar og offfentlege seremoniar. I 1866–1867 samla ho inn middel mot svolt, og i 1871 organiserte ho feiringar i Putna i Moldavia. Prestisjen hennar steig særleg etter 1875, då C.A. Rosetti blei med i leiarskapen til Partidul Național Liberal. Som journalist skreiv ho artiklar til støtte for kvinnefrigjering. I 1877, då Romania erklærte sjølvstende og gjekk saman med Russland i den anti-osmanske krigen, samla Maria Rosetti inn midlar til støtte for såra, og skipa og dreiv sjukehuset i Turnu Măgurele.
Maria og C.A. Rosetti fekk åtte barm, men berre fire voks opp til vaksen alder. Dette var dottera Liberty Sofia (kjend som Libby, fødd i juni 1848) og tre søner fødde i eksil: Mircea, Vintilă og Horia Rosetti. Bror hennar slo seg også ned i Romania og gifta seg med Zoe, dottera til den valakiske landeigaren og politikaren Alexandru Racoviţă (eit av barna deira var målaren Nicolae Grant). Gjennom Effingham, som var inngift i Racoviţă-familien, var Maria Rosetti fjernt i slekt med legen Carol Davila og sonen hans, dramatikaren Alexandru Davila.
Død
Då ho døydde blei det gjeven ut ein omfattande nekrolog for Rosett i detn nasjonalliberale avisa Voinţa Naţională, som utropte henne som ei av dei mest framståande rumenske kvinnene i sin generasjon. Skriftene hennar frå 1860-åra blei samla og gjevne ut i 1893 med ein introduksjon av Michelet. Ho er også ein av figurane i Camil Petrescu sin roman Un om între oameni. I sentrale Bucuresti, nær Bulevardul Magheru, er ei gate kalla opp etter henne — den austlege fortsetjinga av C. A. Rosetti-gata. Ein skule i bydelen Floreasca har også namn etter henne. Det blei gjeve ut fleire monografiar om livet hennar under den rumenske kommunisttida.
Verkhoturje
Verkhoturje (russisk Верхоту́рье) er ein by i Sverdlovsk oblast i Russland med om lag 8000 innbyggjarar. Byen ligg på venstre bredda av elva Tura, rundt 306 km nord for Jekaterinburg.
Fylkesveg 332 i Rogaland
Fylkesveg 332 i Rogaland går mellom Elveplassen i Sentrum og Vatnekrossen på Øvre Hana i Sandnes kommune. Vegen er 2,7 km lang.
Curphey Peaks
Curphey Peaks er to snødekte fjelltoppar med omtrent same høgd (den vestlege toppen er på 1760 moh), på austsida av Helix Pass i Bowers Mountains. Dei vart namngjevne av New Zealand Antarctic Place-Names Committee i 1983 etter Ian Curphey, feltleiaren for den geologiske gruppa frå New Zealand Antarctic Research Program i området, 1974–75.
Fylkesveg 332
Fylkesveg 332 finst i fleire fylke i Noreg:
Voltsjansk
Voltsjansk (russisk Волчанск) er ein by i Sverdlovsk oblast i Russland med om lag 11 000 innbyggjarar. Byen ligg ved elva Voltsjanka, ei sideelv til Sosva, 350 km nord for Jekaterinburg.
Byen fekk bystatus i 1956.
Jarle Helgheim
Jarle Helgheim er ein norsk lærar, bygningsarbeidar, breførar og forfattar frå Skei i Jølster kommune.
Helgheim har graden Cand. real. frå Universitetet i Oslo 1973 med hovudfag i geofysikk. Han har arbeidd som lærar i Oslo og Jølster og innan byggebransjen. På 1960-talet byrja Helgheim verka som breførar på Jostedalsbreen. I 2000 gav han ut boka Jølster – bygda og breen.
Jarle Helgheim har også vore engasjert innan idrett, og var fotballdommar i fleire år. Han var redaksjonsleiar for boka Jølster Idrettslag 80 år (2004) og redaktør for Idretten i Breim 1911-2011 (2011). I 2018 fekk Jarle Helgheim Kongens fortenestemedalje for omfattande frivillig innsats innan idretts- og kulturlivet.
42. motoriserte infanteridivisjon
42. motoriserte infanteridivisjon (russisk: 42-я гвардейская мотострелковая Евпаторийская Краснознаменная дивизия, 42. Garde Jevpatorij Raude Fane motoriserte infanteridivisjon) er ein divisjon underlagt 58. kombinerte armé i Søre militærdistrikt i det russiske forsvaret. Han er forlagt til Khankala i Tsjetsjenia.
Manøverelement:
Slapstick
Slapstick er ei komedieform som er rik på burleske farseelement. Nemninga viser særleg til filmkomikk, som dei tidlege stumfilmane til Charlie Chaplin. Opphavleg viste det til staven brukt av komediefiguren Harlekin til å slå med.
Bølgjemekanikk
Bølgjemekanikk syner til mekanikken til bølgjer.
REMA 1000
REMA 1000 er ei verksemd innan Reitangruppa som blei starta av forretningsmannen Odd Reitan i samarbeid med faren Ole Reitan. Verksemda blei starta i 1977 med ein butikk på Bromstad i Trondheim. Butikken var laga med forretningsmodellen til tyske ALDI som grunnlag. Ordsamansetninga REMA står for Reitan Mat. REMA 1000 AS omfattar verksemda til REMA 1000 i Noreg, Danmark og Sverige. Verksemda er 100% eigd av Reitangruppa.
Den 14. mars 2008 signerte Rema 1000 ei kontrakt som sikra dei alt av Lidl si verksemd i Noreg då. I oktober 2009 blei det kjent at Reitangruppen betalte 1,918 milliardar kroner for alle eigedommar som Lidl Noreg eigde og Lidl sine butikkar, lager, hovudkontor og tilsette.
Dei har fire eigne merkevarer; Rema 1000, Godehav, SoftStyle og Solvinge. Rema 1000-produkta står for tørrvarer, Softstyle er hygieneprodukt, Godehav dekker produkt innan fisk og skaldyr, og Solvinge dekker produkt innan kvitt kjøt og egg.
Distriktet Pogradec
Distriktet Pogradec (albansk: Rrethi i Pogradecit) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Korçë. Hovudstaden i distriktet var Pogradec.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Mount Curtiss
Mount Curtiss er eit fjell kring 1300 moh ved austenden av hovudryggen i Gonville and Caius Range i Victoria Land. Det vart kalla opp etter hjelpefartøyet USS «Curtiss» som transporterte personell til McMurdo Sound i Operasjon Deep Freeze II, 1956–57.
Eik kyrkje
Eik kyrkje er ei arbeidskyrkje frå 1988 på Eik, nord for Tønsberg sentrum i Vestfold og Telemark. Arkitekt for kyrkja var Harald Hille.
Det er ikkje kyrkjegard på staden.
Flekkmure
Flekkmure (Potentilla crantzii) er ein fleirårig urt i rosefamilien. Arten har ei amfi-atlantisk utbreiing. Planta vert kring 15 cm høg. Flekkmure set ikkje renningar og opptrer som einskilde plantar. På småbladet stikk midttanna litt ut. Blomstrarne sit øvst på stengelen. Ytterbegeret om lag så langt som begeret. Kronblad 8 mm, oftast med raudgul flekk. Blomstar kring juni månad i grasbakkar, oftast på kalkrik grunn. Veks i låglandet og til fjells gjennom heile Noreg. Funnen opp til 2210 m i Jotunheimen.
Elton Dean
Elton Dean var ein engelsk jazzmusikar som spelte altsaksofon, saxello (ein variant av sopransaksofon) og stundom klaverinstrument.
Dean vart fødd i Nottingham i England og frå 1966–1967 var han medlem av bandet Bluesology, leia av Long John Baldry. Pianisten i bandet, Reginald Dwight, kombinerte sidan namna til Dean og Baldry for sitt eige scenenamn, Elton John.
Dean fekk seg eit rykte som medlem av Keith Tippett Sextet frå 1968 til 1970, og i bandet Soft Machine frå 1969 til 1972. Kort tid før han forlet Soft Machine starta han si eiga gruppe, Just Us.
Frå 1975 til 1978 leia han eit ni mann stort band kalla Ninesense, og spelte på Bracknell Jazz Festival og liknande stader. Gruppene hans sidan den gong, vanlegvis kvartettar eller kvintettar, har stort sett arbeidd innan frijazz. Samstundes spelte han med andre grupper, som gitaristen Phil Miller sitt In Cahoots, trommeslagaren Pip Pyle sitt Equipe Out, og forskjellige prosjekt med tidlegare Soft Machine-bassist Hugh Hopper.
I 2002 turnerte Dean og tre andre tidlegare Soft Machine-medlemmar (Hugh Hopper, trommeslagar John Marshall og gitarist Allan Holdsworth) og spelte inn musikk under namnet Soft Works.. Med eit anna tidlegare Soft Machine-medlem, gitarist John Etheridge for Holdsworth, turnerte dei så som Soft Machine Legacy.
Dean spelte siste gong med Soft Bounds (ein kvartett med Dean, Hugh Hopper, Sophia Domancich og Simon Goubert), Alex Maguire-prosjektet Psychic Warrior, og det belgiske rock-jazz-bandet The Wrong Object.
136. motoriserte infanteribrigade
136. motoriserte infanteribrigade (russisk 136-я отдельная гвардейская мотострелковая Уманско-Берлинская Краснознамённая, орденов Суворова, Кутузова и Богдана Хмельницкого бригада, 136. sjølvstendige Garde Umansk-Berlin Raude Fane motoriserte infanteribrigade med orden frå Suvorov, Kutuzov og Bogdan Khmeljnitskij) er ein brigade underlagt 58. kombinerte armé i Søre militærdistrikt i det russiske forsvaret. Ho er forlagt til Bujnaksk i Dagestan.
Denny Laine
Denny Laine er ein engelsk musikar og låtskrivar. Han var gitarist og frontmann i The Moody Blues på debutalbumet deira The Magnificent Moodies i 1965 og seinare mest kjend for å ha starta bandet Wings i lag med Paul og Linda McCartney. Laine vart verande i Wings til dei gav seg i 1981.
Pidgeon Island
Pidgeon Island er ei klipperik øy i Antarktis mellom Midgley Island og Mitchell Peninsula i Windmill Islands. Ho vart først kartlagd frå flyfoto teken av US Navy Operasjon Highjump og Operasjon Windmill i 1947 og 1948. Ho vart namngjeven av US-ACAN etter E. C. Pidgeon flyfotograf under Operasjon Highjump i området. Ein trudde tidlegare at den austlege delen av øya var ei eiga øy som først fekk namnet O'Brien Islet. Namnet O'Brien vert i dag nytta om vika nord for Mitchell Peninsula.
Lynsky Cove
Lynsky Cove er ei vik på nordsida av øya. Ho vart namngjeven av US-ACAN etter sjefsbyggar James E. Lynsky i US Navy ved Wilkes Station i 1958.
Denny Laine
Biografi
Han danna deretter gruppa Denny Laine's Electric String Band med seg sjølv på gitar og song, Trevor Burton (òg gitar og framtidig medlem av The Move), og Viv Prince (trommer). Gruppa nytta elektriske strykarar i eit opplegg som ikkje var ulikt til det Electric Light Orchestra seinare skulle gjere til varemerket sitt. Gruppa gjorde to singlar, «Say You Don't Mind / Ask The People» (april 1967) og «Too Much In Love / Catherine's Wheel» (januar 1968); og i juni 1967 delte dei ei framsyning med The Jimi Hendrix Experience og Procol Harum i London, men den nasjonale heideren uteblei og sjølv om bandet var ein pioner i sjangeren sin vart det oppløyst.
Med Wings fekk Danny Laine den største suksessen sin og overgjekk òg The Moody Blues-utgjevinga av «Go Now». Han hjelpte Paul McCartney å skrive store songar som blant anna «Mull of Kintyre». Saman med kona til McCartney Linda McCartney danna Laine grunnstamma i bandet, og både song og spelte rytmegitar, bass, tangentinstrument forutan å kore og stundom òg synge solovokal.
Laine-songen frå 1967, «Say You Don't Mind», vart ein hit då han vart innspelt i 1972 av tidlegare medlem av The Zombies, Colin Blunstone.
I januar 1980 hadde Wings planlagt ein turne i Japan, men då dei kom på flyplassen vart McCartney arrestert for å ha med seg marijuana. Turnen vart kansellert og tilhøvet til McCartney kjølna og vart bittert. I 1982 utgav han songen «Japanese Tears» som var eit åtak på MCartney, tilsvarande John Lennon sin «How Do You Sleep?» i 1971. Laine flaug deretter lågt. På midten av 1980-talet måtte han erklære seg personleg konkurs. Han hadde då tidlegare selt sine lukrative rettar til songen «Mull of Kintyre» til McCartney. Han fortsette å utgje musikk og har opptredd på Beatles-festivalar og på hyllester til The Beatles og Wings. For tida bur han i USA.
Han var kortvarig gift med Jo Jo Laine (13. juli 1953-29. oktober 2006) og fekk ei dotter, Heidi, med henne.
Wakashanspråk
Wakashanspråk er ein språkfamilie hos nordamerikanske urfolk i Britisk Columbia i Canada. Språket blir tala i og omkring Vancouver Island, og i det nordvestlige hjørnet av Olympic Peninsula i staten Washington i USA, på sørsida av Juan de Fucasundet.
Bølgjefunksjon
Bølgefunksjonen  i kvantemekanisk teori er ein kompleks funksjon som skildrar tilstanden til eit fysisk system. I posisjonsrepresentasjonen blir bølgjefunksjonen til eit ein-partikkelsystem ofrast skrive som
Det er vanskeleg å gje bølgjefunksjonen noko direkte fysisk tolking, men sannsynstolkinga til Born postulerer at sannsynet for at det kvantemekanisk systemet skildra av \psi skal «finne seg» i eit område rundt \vec{r} ved tida t er gjeven ved
Relasjon til generell formulering
I den generelle formuleringa av kvantemekanikken skildrast tilstanden til eit system ved ein tilstandsvektor (eg. tilstandsstråle) som oppfyller Schrödingerlikninga,
der \hat{H} er Hamiltonoperatoren som skildrar det fysiske systemet.
Bølgjefunskjonen i posisjonsrepresentasjonen,, er projeksjonen av tilstandsvektoren ned på eigenvektorane til posisjonsoperatoren:
19. motoriserte infanteribrigade
19. motoriserte infanteridivisjon (russisk 19-я отдельная мотострелковая Воронежско-Шумлинская Краснознамённая, орденов Суворова и Трудового Красного Знамени бригада, full nemning 19. sjølvstendige Voronesj-Sjumlinsk Raude Fane motoriserte infanteribrigade med orden frå Suvorov og arbeidarar-Raude Fane) er ein brigade underlagt 58. kombinerte armé i Søre militærdistrikt i det russiske forsvaret. Han er forlagt til Sputnik i Vladikavkaz i Dagestan.
Fylkesveg 330 i Rogaland
Fylkesveg 330 i Rogaland (Hovevegen) går mellom Sentrum og Ganddal i Sandnes kommune. Vegen er 3,2 km lang.
Zaretsjnyj i Sverdlovsk oblast
Zaretsjnyj (russisk Заре́чный) er ein by i Sverdlovsk oblast i Russland med om lag 30 000 innbyggjarar. Byen ligg ved elva Pysjma, rundt 45 km aust for Jekaterinburg.
Staden vart grunnlagd i status i 1957 som urbanliknande busetnad og i 1992 fekk han bystatus.
Peter S. Brandal
Peter Andreas Severinsen Brandal var ein norsk selfangstpioner og reiar frå Brandal i Hareid på Sunnmøre. Han tok til som fiskar 15 år gamal. 24 år gamal fekk han bygd seglskøyta «Minna» i Hardanger. Den eigde han ilag med brørne sine. Med denne skuta var Petter S. Brandal den første som dreiv Ishavsfangst frå Sunnmøre.
For å skaffe kol til dampmaskinane på skutene sine, tok han til å bryte kol på Svalbard. Saman med andre sunnmøringar skipa han Kings Bay Kull Company. Drifta vart ikkje lønsam, og i 1929 gav aksjonerane aksjane til staten ved Svalbardkommisjonen.
I 1925 skipa Peter S. Brandal A/S Søndmøre Sælfangere saman med Martin Karlsen. I 1933, same året som Peter S. Brandal døydde, stod dei bak Brandal Sildeoljefabrikk A/S.
Peter S. Brandal var riddar av 1. klasse av St. Olavs Orden
Joey Baron
Joey Baron er ein amerikansk avant-garde jazz-trommeslagar, som truleg er mest kjend for arbeidet sitt med Bill Frisell, Stan Getz, Steve Kuhn og John Zorn. Han har òg spelt i lag med Los Angeles Philharmonic, David Bowie, Tony Bennett, Carmen McRae, Laurie Anderson, John Scofield, Al Jarreau, Michael Jackson, Jim Hall, Eric Vloeimans, Dizzy Gillespie, Art Pepper, John Abercrombie og Tim Berne.
Slaget ved Ledsund
Slaget ved Ledsund (russisk Гренгамское морское сражение, slaget ved Grengam) i 1720 var det siste store sjøslaget i den store nordiske krigen og fann stad i Åland i Ledsund, mellom øyane Föglö og Lemland. Slaget markerte slutten på den russiske og svenske kampen om sjømakta i Austersjøen. Den russiske flåten gjorde eit siste raid langs svenske kysten våren 1721, før freden i Nystad vart signert og slutta krigen.
Jeg ringer deg i kveld
«Jeg ringer deg i kveld» var eitt av bidraga i Melodi Grand Prix 1979, den norske uttakinga til Eurovision Song Contest 1979 i Jerusalem i Israel. Melodi og tekst var skrivne av Kristian Lindeman.
Songen vart framført på norsk av Maj Britt Andersen, og enda på ein femteplass med 12 poeng.